2.3 การประกอบธุรกิจของแต่ละสายผลิตภัณฑ์

1) ลักษณะของผลิตภัณฑ์หรือบริการ

ฝาจีบ (CROWN CAP) เป็นฝาที่ทำจากแผ่นเหล็กเคลือบอัดขึ้นรูป ภายในบุด้วยวัสดุป้องกันการรั่วซึม
เมื่อปิดแน่นจะสามารถเก็บรักษาคุณภาพเครื่องดื่ม หรือผลิตภัณฑ์ภายในขวดได้ดี
ปัจจุบันใช้ผนึกขวดบรรจุน้ำอัดลม เบียร์ โซดา นมถั่วเหลือง น้ำผลไม้

ฝาเกลียวกันปลอม (PILFER-PROOF CAP) เป็นฝาที่พัฒนาขึ้นเพื่อป้องกันการปลอมปนสินค้า
ทำจากแผ่นอลูมิเนียมอัดขึ้นรูปเป็นลักษณะถ้วยทรงกระบอก มีรอยปรุโดยรอบระหว่างตัวฝากับขอบฝา
ภายในบุด้วยวัสดุป้องกันการรั่วซึม ไม่เป็นสนิม ใช้ผนึกขวดบรรจุน้ำอัดลม เครื่องดื่มบำรุงสุขภาพ
สุรา ยา เป็นต้น ฝาเกลียวกันปลอมเปิดง่าย ใช้ปิดซ้ำได้อีกเมื่อบริโภคไม่หมดในคราวเดียว
โดยยังรักษาคุณภาพเดิมอยู่ แต่สามารถเห็นชัดว่าได้เปิดมาแล้ว

ฝาสุปริมล็อก (SUPRIM-LOC CAP) เป็นฝาที่ผลิตจากพลาสติก โพลีโพรไพลีน
ซึ่งนำมาให้ความร้อนจนอ่อนตัวแล้วขึ้นรูปฝา ภายในบุด้วยวัสดุป้องกันการรั่วซึม
ลักษณะของฝามีร่องกันลื่นโดยรอบ และมีรอยปรุระหว่างตัวฝากับขอบฝาเพื่อให้เปิดได้ง่าย
ฝาสุปริมล็อกใช้ผนึกขวดบรรจุน้ำอัดลม เครื่องดื่มบรรจุร้อน
สามารถปิดซ้ำได้อีกเมื่อบริโภคไม่หมดในคราวเดียว โดยยังรักษาคุณภาพเดิมอยู่

ฝาวงแหวนแม็กซี่คราวน์ (MAXI CROWN) เป็นฝาที่ทำจากแผ่นเหล็กอัดขึ้นรูปและบากร่อง
ภายในบุด้วยวัสดุป้องกันการรั่วซึม พัฒนาขึ้นเพื่อให้ดึงวงแหวนเปิดได้ง่าย
ป้องกันการนำกลับมาใช้ใหม่และ การปลอมปนสินค้าได้สมบูรณ์แบบ ใช้ผนึกขวดบรรจุสุรา

ฝาวงแหวนแม็กซี่แค้ป (MAXI CAP) ขนาด 26 มม.
เป็นฝาที่ทำจากแผ่นอลูมิเนียมทั้งชิ้นอัดขึ้นรูปและบากร่อง ภายในบุด้วยวัสดุป้องกันการรั่วซึม
นอกจากคุณสมบัติทั่วไปที่เหมือนกับฝาวงแหวนแม็กซี่คราวน์แล้ว
ยังมีคุณสมบัติเหมาะกับผลิตภัณฑ์ที่ต้องเก็บไว้ในที่ที่มีความชื้นสูง
หรือเปียกชื้นเป็นเวลายาวนานได้โดยฝาไม่เป็นสนิม เช่น น้ำดื่ม สุรากลั่น เป็นต้น

ฝาวงแหวนแม็กซี่แค้ป (MAXI CAP) ขนาด 42 มม.
เป็นฝาที่ทำจากแผ่นอลูมิเนียมทั้งชิ้นอัดขึ้นรูปและบากร่อง ภายในบุด้วยวัสดุป้องกันการรั่วซึม
ฝานี้มีคุณสมบัติพิเศษ คือ เหมาะกับผลิตภัณฑ์ที่ต้องฆ่าเชื้อด้วยความร้อนสูง (Retort) เช่น
ผลิตภัณฑ์อาหารเสริม เป็นต้น

ฝาวงแหวนแม็กซี่พี (MAXI-P) เป็นฝาที่ทำจากแผ่นอลูมิเนียมอัดขึ้นรูปและบากร่อง
ภายในบุด้วยวัสดุป้องกันการรั่วซึม คุณสมบัติโดยทั่วไปเหมือนกับฝาวงแหวนแม็กซี่แค้ป
ยกเว้นวงแหวนที่ใช้ดึงเปิดเปลี่ยนจากอลูมิเนียมเป็นพลาสติก สามารถป้องกันการปลอมปนสินค้า
และเหมาะสำหรับผลิตภัณฑ์ที่ต้องการเก็บไว้ในที่ที่มีความชื้นสูงโดยฝาไม่เป็นสนิม เช่น น้ำดื่ม เป็นต้น

2) การตลาดและภาวะการแข่งขัน

-   กลยุทธ์ทางการตลาด

1. คุณภาพของผลิตภัณฑ์

 คุณภาพของผลิตภัณฑ์ถือเป็นปัจจัยสำคัญของการตัดสินใจเลือกซื้อผลิตภัณฑ์ และเป็นส่วนช่วยเสริมสร้างความพอใจให้กับลูกค้าเป็นอย่างมาก บริษัทฯ ตระหนักดีว่าคุณภาพสินค้ามีผลโดยตรงต่อสินค้าของลูกค้า จึงได้นำระบบบริหารคุณภาพ ISO 9001 : 2000 มาใช้ในการบริหารงาน เพื่อให้การควบคุมคุณภาพในทุกขั้นตอนการผลิตเป็นไปอย่างเที่ยงตรงและถูกต้อง 

2. ด้านราคา

บริษัทฯ ตระหนักดีถึงความสำคัญในการแข่งขันด้านราคา จึงมีแผนงานลดต้นทุนการผลิต
ทั้งในด้านของวัตถุดิบ ค่าใช้จ่ายในกระบวนการผลิต และการบริหาร

3. ด้านบริการ

บริษัทฯ เน้นให้บริการทางเทคนิคแก่ลูกค้าทั้งก่อนและหลังการขาย
เพื่อให้ลูกค้ามั่นใจว่าได้บรรจุภัณฑ์ที่มีคุณภาพตรงตามความต้องการ
และมีทีมงานที่สามารถแก้ไขปัญหาทางเทคนิคได้อย่างรวดเร็ว

4. การพัฒนาผลิตภัณฑ์

 การสร้างความแตกต่างในตัวสินค้าให้โดดเด่น และแตกต่างจากผู้ผลิตรายอื่น เป็นการเพิ่มทางเลือกให้กับลูกค้าที่ต้องการจุดขายที่ไม่เหมือนใคร เพื่อกระตุ้นการซื้อจากผู้บริโภค บริษัทฯ มีฝ่ายวิจัยและพัฒนา ทำหน้าที่พัฒนาผลิตภัณฑ์ใหม่ๆ เข้าสู่ตลาด ปรับปรุงและเปลี่ยนแปลงผลิตภัณฑ์ปัจจุบัน รวมถึงการจัดให้มีผลิตภัณฑ์ตามที่ลูกค้าต้องการด้วย

กลยุทธ์ข้างต้นเป็นส่วนช่วยในการเพิ่มลูกค้าและยอดขาย
เพราะสินค้าที่มีคุณภาพและบริการที่ดีย่อมสร้างความประทับใจให้กับลูกค้า
และส่งผลถึงการขยายตลาดของบริษัทฯ ไปสู่ลูกค้ารายใหม่ด้วย

-   การจำหน่าย และช่องทางการจำหน่าย

บริษัทฯ เป็นผู้จำหน่ายโดยตรงให้กับลูกค้า และลูกค้าเป็นผู้ออกคำสั่งซื้อโดยตรงให้บริษัทฯ
โดยระบุตราสินค้า จำนวน วันและสถานที่ส่งมอบ ตามราคาที่ได้ตกลงกันไว้ และบริษัทฯ
เป็นผู้จัดส่งผลิตภัณฑ์ตามรายละเอียดในใบสั่งซื้อให้กับลูกค้า
หรือลูกค้าอาจมารับผลิตภัณฑ์จากโรงงานของบริษัทฯ ก็ได้

การจำหน่ายไปยังต่างประเทศ มีทั้งการขายตรงให้กับลูกค้า และการขายผ่านตัวแทน ซึ่งช่วยดูแล
ให้บริการแก่ลูกค้า ทั้งนี้เป็นไปตามข้อจำกัดในการดำเนินธุรกิจของแต่ละประเทศ

-   ลักษณะของลูกค้า หรือกลุ่มลูกค้า

เป็นกลุ่มผู้ผลิตเครื่องดื่มรายใหญ่ ที่มีความต้องการฝาจำนวนมาก อาทิ ผู้ผลิตน้ำอัดลม เบียร์
น้ำผลไม้ เครื่องดื่มบำรุงกำลัง สุรา น้ำดื่มบริสุทธิ์และชาเขียว เป็นต้น

-   ยอดขายของกลุ่มลูกค้ารายใหญ่และสัดส่วนการจำหน่าย

ในระยะเวลา 3 ปีที่ผ่านมา มีการขายให้แก่ลูกค้ารายใหญ่ 10
รายแรกคิดเป็นร้อยละเทียบกับยอดขายรวมของบริษัทฯ ดังนี้

  หน่วย : ล้านบาท

+-------------+----------+-------------------------+------------------+
| ปี           | ย        | ยอดขายเฉพาะลูกค้า 10      | คิดเป็นร้อยละ       |
|             | อดขายรวม | รายแรก                  |                  |
+-------------+----------+-------------------------+------------------+
| 2546        | 2,280.08 | 1,902.19                | 83.40            |
|             |          |                         |                  |
| 2547        | 2,228.53 | 1,819.74                | 81.70            |
|             |          |                         |                  |
| 2548        | 2,059.89 | 1,601.56                | 77.90            |
+-------------+----------+-------------------------+------------------+

  ลูกค้ารายใหญ่ของบริษัทฯ ใน 10 รายแรก มีจำนวน 4 ราย เป็นผู้ถือหุ้นของบริษัทฯ คือ 1)
  บริษัท บุญรอดบริวเวอรี่ จำกัด

2)  บริษัท เสริมสุข จำกัด (มหาชน)

3)  บริษัท ไทยน้ำทิพย์ จำกัด

  4) บริษัท กรีนสปอต (ประเทศไทย) จำกัด บริษัทฯ ไม่มีการขายให้กับลูกค้ารายใดเกินร้อยละ
  30 ของยอดขายเป็นเวลา 3 ปีติดต่อกัน

-   สัดส่วนการจำหน่ายผลิตภัณฑ์ในประเทศและต่างประเทศ

  หน่วย : ล้านบาท

+------------+------------------+--------------------+----------------+
| ปี          | ย                | ยอดจำหน่ายต่างประเทศ | ยอดจำหน่ายรวม   |
|            | อดจำหน่ายในประเทศ |                    |                |
+------------+------------------+--------------------+----------------+
| 2546       | 2,066.18         | 213.90             | 2,280.08       |
|            |                  |                    |                |
| (%)        | 91.05            | 9.38               |                |
+------------+------------------+--------------------+----------------+
| 2547       | 1,990.2          | 238.33             | 2,228.53       |
|            |                  |                    |                |
| (%)        | 89.30            | 10.70              |                |
+------------+------------------+--------------------+----------------+
| 2548       | 1,745.21         | 314.68             | 2,059.89       |
|            |                  |                    |                |
| (%)        | 84.72            | 15.28              |                |
+------------+------------------+--------------------+----------------+

โดยตลาดต่างประเทศที่สำคัญ ได้แก่ อินโดนีเซีย ไต้หวัน ลาว กัมพูชา เวียดนาม พม่า ฟิลิปปินส์
สิงคโปร์

-   สิทธิหรือข้อจำกัดในการประกอบธุรกิจ

  บริษัทฯ ได้รับสิทธิเกี่ยวกับกรรมวิธีตลอดจนเทคนิคการผลิตฝาจีบ ฝาเกลียวกันปลอม ฝาสุปริมล็อก
  ฝาวงแหวนแม็กซี่ จากบริษัท โตโยไซกันไกชา จำกัด

- ภาวะอุตสาหกรรมและการแข่งขัน

อุตสาหกรรมบรรจุภัณฑ์ ประเภทฝาปิดผนึก ซึ่งมีทั้งฝาโลหะและฝาพลาสติก
ยังมีความสำคัญต่อสินค้าที่บรรจุภายใน
ความเหมาะสมของฝาปิดกับสินค้าแต่ละชนิดสามารถปรับเปลี่ยนได้
เพื่อก่อให้เกิดความได้เปรียบในแง่ความทันสมัย และแข่งขันในตลาด
ดังนั้นความสำเร็จของผู้ประกอบการในกลุ่มบรรจุภัณฑ์ฝาปิด
จึงอยู่ที่ว่าจะสามารถเพิ่มความแตกต่างที่ทันสมัยให้กับสินค้าของผู้ผลิตได้เร็ว
และมีคุณภาพกว่าเพียงใด ส่วนในบรรจุภัณฑ์แบบเดิมที่ไม่สามารถปรับเปลี่ยนได้
ราคาที่ถูกกว่าและคุณภาพที่ดีจะทำให้ได้เปรียบในการครองส่วนแบ่งการตลาดที่สูงกว่ารายอื่น
อัตราการเติบโตทางเศรษฐกิจของประเทศ เป็นส่วนสำคัญมากต่ออุตสาหกรรมบรรจุภัณฑ์
เศรษฐกิจที่ดีทำให้ประชาชนมีกำลังการบริโภคสูง
ทำให้การจำหน่ายสินค้าที่เกี่ยวเนื่องถึงบรรจุภัณฑ์ฝาดีขึ้น นอกจากนี้วัตถุดิบเป็นส่วนสำคัญมากเช่นกัน
ผู้ผลิตบรรจุภัณฑ์รายใดสามารถหาแหล่งวัตถุดิบราคาต่ำได้
ย่อมได้เปรียบมากในการกำหนดราคาจำหน่ายบรรจุภัณฑ์
ปัจจุบันวัตถุดิบส่วนใหญ่ยังต้องนำเข้าจึงเป็นอุปสรรคอย่างมากต่อการพัฒนาอุตสาหกรรมบรรจุภัณฑ์ในประเทศ
ส่วนพันธะสัญญา AFTA และ WTO จะส่งผลให้มีบรรจุภัณฑ์ต่างประเทศเข้ามามากขึ้น
ดังนั้นผู้ผลิตบรรจุภัณฑ์ต้องพร้อมที่จะเผชิญกับคู่แข่งต่างประเทศด้วย

1. ขนาดตลาดและอัตราการเติบโต

ขนาดตลาดบรรจุภัณฑ์ ฝาโลหะสำหรับเครื่องดื่มบรรจุขวด ในปี 2548
มีอัตราการเติบโตลดลงเล็กน้อยประมาณร้อยละ 0.9
เป็นผลมาจากอุตสาหกรรมสุราที่ชะลอการผลิตตั้งแต่ช่วงไตรมาสที่ 3
เนื่องจากการใช้กฎหมายที่เข้มงวดในเครื่องดื่มประเภทแอลกอฮอล์ มีการเพิ่มภาษีสรรพสามิต
การจำกัดเวลาขายสินค้า เป็นต้น
ส่วนฝาพลาสติกสำหรับเครื่องดื่มบรรจุก๊าซมีอัตราการเติบโตเพิ่มขึ้นประมาณร้อยละ 13
และฝาพลาสติกสำหรับเครื่องดื่มบรรจุร้อน มีอัตราการเติบโตเพิ่มขึ้นประมาณร้อยละ 58

2. สภาพการแข่งขัน

ปัจจุบันมีความรุนแรงค่อนข้างมาก
เนื่องจากอุตสาหกรรมเครื่องดื่มมีอัตราการเติบโตที่ไม่สูงมากนักตามภาวะเศรษฐกิจ
ในขณะที่มีผู้ผลิตบรรจุภัณฑ์เพิ่มขึ้น
ดังนั้นจึงเกิดการแข่งขันทั้งในด้านราคาและการบริการเพื่อรักษาส่วนครองตลาดของตนเองและเพิ่มส่วนแบ่งตลาดโดยดึงลูกค้ามาจากคู่แข่ง
จำนวนคู่แข่งในบรรจุภัณฑ์ฝาโลหะ ปัจจุบันมีประมาณ 8 ราย ส่วนฝาพลาสติกมีเป็นจำนวนมาก ในปี
2548 บริษัทฯ มีส่วนครองตลาดประมาณร้อยละ 55 นอกจากนี้บริษัทฯ
ยังได้ทำการขยายตลาดต่างประเทศเพิ่มขึ้นจากปีก่อนร้อยละ 30

3. แนวโน้มธุรกิจ

ลูกค้าภายในประเทศมีแนวโน้มการขยายตัวในอัตราที่ค่อนข้างต่ำ
เนื่องจากราคาสินค้าที่เพิ่มขึ้นและกำลังซื้อของผู้บริโภคที่ลดลง การขึ้นราคาสินค้าส่วนใหญ่ของบริษัทฯ
เป็นผลจากการขึ้นราคาของวัตถุดิบ บริษัทฯ
สามารถแข่งขันได้ตามปกติและรักษาส่วนแบ่งตลาดได้ใกล้เคียงส่วนเดิม
โดยมีกำไรจากการเพิ่มการขาย การขึ้นราคาสินค้าบ้างอย่างเป็นธรรม
การลดต้นทุนการผลิตและลดค่าใช้จ่ายอย่างเป็นระบบ

4. ความยาก/ง่ายของผู้ที่จะเข้ามาเป็นคู่แข่งขันรายใหม่

สภาพปัจจุบันมีผู้ผลิตหลายราย
การเข้ามาของผู้ผลิตรายใหม่ถึงแม้ทำได้ไม่ยากแต่ก็ต้องเผชิญกับการแข่งขันที่สูง
นอกจากจะต้องมีเทคโนโลยีในการผลิตแบบใหม่ที่สามารถลดต้นทุนการผลิต
และสามารถแข่งขันได้ในด้านราคาจำหน่ายแล้ว
ยังมีปัจจัยสำคัญในเรื่องความสัมพันธ์ระหว่างผู้ขายกับลูกค้า
ในอุตสาหกรรมนี้ซึ่งส่วนใหญ่มีความสัมพันธ์ค่อนข้างดีและซื้อขายกันมานาน
ทำให้คูแข่งรายใหม่ดึงลูกค้าไปค่อนข้างยาก

5. ความเป็นไปได้ที่จะมีสินค้าทดแทน

สินค้าที่จะทดแทนได้และเริ่มเข้ามามีบทบาทมากขึ้นคือ บรรจุภัณฑ์พลาสติก โดยเฉพาะฝาพลาสติกได้เข้ามาทดแทนฝาอลูมิเนียมเกลียวในตลาดน้ำอัดลมเกือบทั้งหมดในปัจจุบัน เนื่องจากราคาถูกและผลิตได้ง่ายกว่า
บริษัทฯ จึงได้หาตลาดใหม่เพื่อรองรับฝาอลูมิเนียมเกลียวที่มีกำลังการผลิตเหลือ ได้แก่
อุตสาหกรรมเครื่องดื่มชูกำลัง สุรา ตลอดจนการพยายามเพิ่มการส่งออกมากขึ้น

3) การจัดหาผลิตภัณฑ์ หรือบริการ

- การผลิต 

สถานที่ตั้งโรงงาน บริษัทฯ มีโรงงาน 2 แห่งดังนี้

โรงงานแจ้งวัฒนะ ตั้งอยู่บนเนื้อที่ 12 ไร่เศษ เลขที่ 99/34 ถนนแจ้งวัฒนะ แขวงทุ่งสองห้อง
เขตหลักสี่ กรุงเทพมหานคร มีอาคารโรงงาน 3 หลัง และอาคารสำนักงาน 2 หลัง
ปัจจุบันไม่มีการผลิตและได้ตกลงขายให้กับผู้ซื้อรายหนึ่งเมื่อปลายปี 2548

โรงงานรังสิต ตั้งอยู่บนเนื้อที่ 30 ไร่เศษ เลขที่ 5 ซอยรังสิต-นครนายก 46 ตำบลประชาธิปัตย์
อำเภอธัญบุรี จังหวัดปทุมธานี มีอาคารโรงงาน 2 หลัง อาคารสำนักงาน 2 หลัง อาคารคลังสินค้า
2 หลัง (เปิดให้เช่า 1 หลัง) ผลิต ฝาจุกจีบ ฝาอลูมิเนียมเกลียวกันปลอม ฝาแม็กซี่ และ
ฝาพลาสติก

บริษัทฯ มีที่ดินที่ถือไว้เพื่อสำรองการขยายโรงงาน จำนวน 130 ไร่ ที่คลอง 8
ถนนรังสิต-นครนายก ตำบลลำผักกูด อำเภอธัญบุรี จังหวัดปทุมธานี ทรัพย์สินของบริษัทฯ
ทั้งหมดไม่มีภาระผูกพันต่อธนาคารหรือเจ้าหนี้ ใด ๆ ทั้งสิ้น

  กำลังการผลิตและปริมาณการผลิต

+----------+--------+----------+-------+----------+-------+----------+
| ผลิตภัณฑ์   | ปี 2548 |          | ปี     |          | ปี     |          |
|          |        |          | 2547  |          | 2546  |          |
+----------+--------+----------+-------+----------+-------+----------+
|          | ก      | อ        | กำล   | อ        | กำล   | อ        |
|          | ำลังการ | ัตราการใช้ | ังการผ | ัตราการใช้ | ังการผ | ัตราการใช้ |
|          | ผลิตรวม |          | ลิตรวม |          | ลิตรวม |          |
|          | (      | กำ       | (ล    | กำ       | (ล    | กำ       |
|          | ล้านชิ้น) | ลังการผลิต | ้านชิ้น) | ลังการผลิต | ้านชิ้น) | ลังการผลิต |
|          |        | (%)      |       | (%)      |       | (%)      |
+----------+--------+----------+-------+----------+-------+----------+
| กลุ่ม      | 12,275 | 60       | 1     | 62       | 1     | 65       |
| ผลิตภัณฑ์ฝา |        |          | 1,618 |          | 1,295 |          |
+----------+--------+----------+-------+----------+-------+----------+

-   วัตถุดิบ และผู้จำหน่ายวัตถุดิบ

บริษัทฯ มีนโยบายส่งเสริมและสนับสนุนอุตสาหกรรมภายในประเทศ หากว่าวัตถุดิบนั้น
มีคุณภาพมาตรฐานและราคาต้นทุนไม่สูงกว่าที่นำเข้าจากต่างประเทศ บริษัทฯ
จะพิจารณาสั่งซื้อจากภายในประเทศก่อน โดยถือนโยบายการจัดซื้อวัตถุดิบว่า บริษัทฯ
จะจัดหาผู้ขายมากกว่า 1 ราย เพื่อสั่งซื้อวัตถุดิบโดยคำนึงถึงคุณภาพที่ตรงตามมาตรฐาน ราคา
การส่งมอบที่ตรงตามเวลาโดยไม่ให้มีผลกระทบต่อการผลิตของบริษัทฯ

+-----------------------+----------------------+-----------------------+
| ผลิตภัณฑ์                | วัตถุดิบหลักที่ใช้          | % การสั่งซื้อในประเทศ     |
+-----------------------+----------------------+-----------------------+
| กลุ่มผลิตภัณฑ์ฝาโลหะ       | แผ่นเหล็ก / แผ่น AL     | แผ่นเหล็ก 90 / แผ่น AL   |
|                       |                      | 70                    |
+-----------------------+----------------------+-----------------------+
| กลุ่มผลิตภัณฑ์ฝาพลาสติก     | Polypropylene        | 70                    |
+-----------------------+----------------------+-----------------------+

บริษัทฯ มิได้พึ่งพาการซื้อวัตถุดิบจากผู้จำหน่ายรายใดเกินกว่าร้อยละ 30
ของมูลค่าการซื้อวัตถุดิบทั้งหมด

ขั้นตอนและเทคโนโลยีการผลิต มีดังนี้

  ฝาประเภทโลหะ ฝาประเภทพลาสติก แผ่นพิมพ์

  - แหล่งที่มาของเทคโนโลยีการผลิต บริษัทฯ ได้รับการสนับสนุนทางวิชาการ
  และเทคโนโลยีในการผลิตจาก บริษัท โตโยไซกันไกชา จำกัด (ประเทศญี่ปุ่น) โดยบริษัทฯ
  ชำระค่าสิทธิบัตรเป็นจำนวน ร้อยละของยอดขายแต่ละผลิตภัณฑ์
  สำหรับความช่วยเหลืออื่นตามความจำเป็น เช่น การส่งช่างเทคนิคมาช่วยเป็นครั้งคราว บริษัทฯ
  เป็นผู้รับภาระค่าใช้จ่ายตามที่เป็นจริง

  - ระบบการจัดการสิ่งแวดล้อม

  นอกจากการมุ่งเน้นคุณภาพและบริการแล้ว บริษัทฯ ยังมุ่งเน้นการรักษาสภาพแวดล้อม
  ที่จะส่งผลกระทบต่อผู้ปฏิบัติงานและชุมชนใกล้เคียง
  มิให้เกิดมลภาวะในทุกกระบวนการผลิตและทุกปฏิบัติการ ตามนโยบายสิ่งแวดล้อมคือ บริษัท ฝาจีบ
  จำกัด (มหาชน) เป็นผู้ผลิตและจำหน่ายสิ่งผนึกภาชนะประเภทขวด
  ที่มุ่งเน้นผลิตสินค้าและบริการอย่างมีคุณภาพ
  ขณะเดียวกันบริษัทฯตระหนักถึงความสำคัญของการใช้ทรัพยากรธรรมชาติให้มีประสิทธิภาพ
  และลดผลกระทบต่อสิ่งแวดล้อม

นโยบายและเป้าหมายของระบบการจัดการสิ่งแวดล้อม

บริษัทฯ มุ่งมั่นที่จะดำเนินงานต่าง ๆ ภายใต้นโยบายด้านสิ่งแวดล้อม ดังนี้

1.  ปฏิบัติตามกฎหมาย และกฎระเบียบด้านสิ่งแวดล้อมอย่างเคร่งครัด

2.  วิเคราะห์และแก้ไขปัญหาต่างๆ ที่มีผลกระทบต่อสิ่งแวดล้อม
    เพื่อพัฒนาและปรับปรุงคุณภาพสิ่งแวดล้อมของบริษัทฯ อย่างต่อเนื่อง

3.  มุ่งเน้นการป้องกันปัญหาก่อนการเกิด หรือแก้ไขปัญหา ณ จุดที่เกิด ลดของเสีย
    และป้องกันปัญหามลพิษประเภทเสียง และน้ำเสีย อันมีผลต่อสิ่งแวดล้อม
    จากกระบวนการผลิตให้เหลือน้อยที่สุด

4.  ใช้พลังงานและทรัพยากรธรรมชาติอย่างมีประสิทธิภาพ

5.  ถ่ายทอดข้อมูลและข่าวสารด้านสิ่งแวดล้อมแก่พนักงาน และสาธารณชน

การดำเนินงานที่ผ่านมา

บริษัทฯได้ดำเนินการระบบการควบคุมต่าง ๆ ดังนี้

-   ควบคุมคุณภาพน้ำเสียให้เป็นไปตามกฎหมายกำหนด มีระบบบำบัดน้ำเสีย
    ก่อนปล่อยออกสู่ภายนอกเพื่อไม่ให้เกิดผลกระทบต่อชุมชน
    มีการตรวจสอบคุณภาพน้ำทิ้งอยู่เป็นประจำโดยห้องปฏิบัติการเอกชนที่ได้รับการรับรองจากกรมโรงงานอุตสาหกรรม

-   ตรวจสอบปริมาณของสารเจือปนในอากาศที่ปล่อยออกจากปล่องโรงงาน (สู่ภายนอก)
    โดยห้องปฏิบัติ การเอกชนที่ได้รับการรับรองโดยกรมโรงงานอุตสาหกรรม
    เพื่อตรวจวัดปริมาณฝุ่นละออง และสารเจือปน

-   ของเสียทุกชนิดของบริษัทฯ
    ได้ถูกคัดแยกและส่งไปกำจัดหรือบำบัดโดยบริษัทที่ได้รับอนุญาตจากกรมโรงงานอุตสาหกรรม
    ทั้งนี้ การดำเนินงานทุกขั้นตอนได้รับอนุญาตจากกรมโรงงานอุตสาหกรรม
    มีการควบคุมและตรวจสอบการปฏิบัติให้สอดคล้องกับการอนุญาตโดยหน่วยงานทั้งภายในและภายนอกอย่างสม่ำเสมอ

-   จากกระบวนการผลิตที่มีงานขึ้นรูป ทำให้เกิดเสียงดัง บริษัทฯ
    ได้ทำการป้องกันและควบคุมโดยการติดตั้งระบบปรับอากาศภายในอาคารโรงงาน
    ซึ่งช่วยควบคุมเสียงดังกระจายสู่ภายนอก นอกจากนี้บริษัทฯ
    ได้จัดอุปกรณ์ลดเสียงให้กับพนักงานเพื่อสวมป้องกันเสียงขณะปฏิบัติงานอีกด้วย

-   ตรวจวัดเสียง แสง ความร้อน ฝุ่น สารเคมี และไอระเหย
    ในบริเวณที่ทำงานและสถานที่จัดเก็บ ตามประกาศกระทรวงมหาดไทย
    เรื่องความปลอดภัยในการทำงานเกี่ยวกับภาวะแวดล้อม
    ช่วยให้พนักงานอยู่ในสภาพการทำงานที่ปลอดภัย ปลอดมลพิษ ขณะเดียวกัน
    โปรแกรมการตรวจสุขภาพประจำปี
    ช่วยยืนยันความเหมาะสมของมาตรการในการดูแลและป้องกันผลกระทบจากการทำงานที่อาจมีต่อพนักงานอีกทางหนึ่ง

-   นำกระบวนการรีไซเคิล มาช่วยในการลดปริมาณการใช้ทรัพยากรธรรมชาติ
    และมีการพิจารณาแผนการจัดการสิ่งแวดล้อม ให้มีความเหมาะสมและทันสมัยอยู่เป็นประจำทุกปี

-   บริษัทฯ อยู่ในระหว่างการยื่นขอรับการรับรองระบบมาตรฐาน ISO14001:2004 จาก
    สถาบันรับรองมาตรฐาน ไอเอสโอ

ผลสำเร็จตามเป้าหมาย

  บริษัทฯได้รับการรับรองระบบการจัดการด้านสิ่งแวดล้อมจากสถาบันรับรองมาตรฐาน ISO
  14001:1996 ในปี 2547

  การดำเนินการและการปฏิบัติงานของบริษัทฯ
  สอดคล้องและเป็นไปตามข้อกำหนดของมาตรฐานการจัดการสิ่งแวดล้อม ISO14001
  ข้อกฏหมาย/กำหนดต่างๆของหน่วยงานราชการทั้งส่วนกลาง
  และส่วนท้องถิ่นรวมทั้งเป็นไปตามข้อกำหนดของลูกค้า
  โดยไม่มีข้อร้องเรียนจากทั้งภายในและภายนอก